Члены камісіі заапладзіравалі і сталі ціха пра штосьці раіцца… Коратка кажучы, экзамены закончыліся, і Пётр был прыняты ў тэхнікум на аддзяленне Сяргея Герасімава. Толькі ён пра гэта доўга не ведаў — ніяк не адважваўся паглядзець у спіс залічаных. Алейнікаў прыгадваў: “У тыя дні я блукаў па Ленінградзе, нічога не бачыў, быў як у тумане: сёння пайду, не, лепш заўтра раніцай. А назаўтра зноў вагаўся. У рэшце рэшт, гатовы да ўсяго найгоршага, прыйшоў у тэхнікум і… Колькі не разглядваў спіс, кожны раз знаходзіў сябе і не верыў уласным вачам…”